จิ้งนําขาหมู เป็นร้านอาหารเก่าแก่อีกร้านหนึ่งในตัวอำเภอนางรอง บุรีรัมย์ ตัวร้านอยู่ติดถนนสาย 24 ใกล้สถานีตํารวจชุมชนยุทธการ หน้าร้านมีป้ายชื่อร้านขนาดใหญ่เห็นง่าย ทางร้านบอกว่าเปิดมากกว่า 70 ปีแล้ว มีแห่งเดียวไม่มีสาขา

ขาหมู 320฿/ขา เนื้อหมูก็นุ่มดี มีผักกาดดอง ราดน้ำราดนํ้าพะโล้รสออกหวานปนมัน กินกับน้ำจิ้มพริกตำกระเทียมสดก็รสชาติทานได้ ????????????

คากิ 180฿ สับเป็นชิ้นพอดีคํา ทั้งเนื้อทั้งเอ็นไม่ได้เปื่อยไม่ได้นุ่มนิ่มเกิน กินได้แบบสบายๆ แต่ส่วนตัวผมชอบให้นุ่มกว่านี้อีกหน่อย ????????????

แกงจืดกระเพาะหมูเกี๋ยมฉ่าย 200฿ แกงจืดรสกลมกล่อม กระเพาะหมูก็เด้งดึ้งเวลาเคี้ยว มีหมูสับเป็นก้อนเล็กๆมากับเกียมฉ่ายเนื้อกรุบๆ ????????????

กระเพราขาหมู 200฿ ผ้ดกระเพรามาแบบคลุกคลิก ได้กลิ่นกระเพราพริกโชยมา รสชาติจัดจ้านเผ็ดร้อน ขาหมูฉีกมาเป็นชิ้นให้ทานง่าย ????????????

หมั่นโถ 40฿ หมั่นโถก็คือซาลาเปาไม่มีใส้ ใช้กินแทนข้าวได้ หมั่นโถที่นี่เนื้อนุ่ม มีกลิ่นหอมของแป้ง ทานแบบร้อนๆกับนํ้าราดขาหมูก็อร่อยดี ????????????????

บรรยากาศในร้านก็เป็นแบบร้านจีนภูธร โต๊ะเก้าอี้นั่งทำด้วยไม้ชิ้นโต ไม่ได้ติดแอร์แต่มีพัดลมระบายอากาศให้ อาหารรสชาติทานได้ มาเร็วไม่ต้องรอนาน ราคาบางจานแอบสูง พนักงานบริการใช้ได้ ร้านไม่มีที่จอดรถแต่ก็สามารถหาที่จอดข้างถนนได้